PATVIRTINTA

Kauno miesto savivaldybės administracijos

Švietimo skyriaus vedėjo

2025 m. kovo 3d.

įsakymu Nr. 35-27

**2025–2026 METŲ KAUNO MIESTO BENDROJO UGDYMO MOKYKLŲ**

**ŽALINGŲ ĮPROČIŲ PREVENCIJOS PRIEMONIŲ PLANAS**

| **Eil.**  **Nr.** | **Priemonės pavadinimas** | **Siekiami rezultatai** | **Įgyvendinimo data ir forma** | **Finansavimo šaltiniai** | **Atsakingi asmenys/organizacijos (vykdytojai)** |
| --- | --- | --- | --- | --- | --- |
| **MOKINIAMS** | | | | | | |
| **I tikslas:** didinti mokinių sveikatos raštingumą, siekiant užkirsti kelią formuotis žalingiems įpročiams. | | | | | | |
| **1.1 uždavinys:** formuoti neigiamą vaikų požiūrį į neteisėtą narkotinių ir psichotropinių medžiagų bei kitų cheminių medžiagų ir preparatų vartojimą plėtojant švietimą ir informuotumą. | | | | | | |
| 1.1.1. | Paskaita „Nematomas pavojus: elektroninių cigarečių žala“ | * Supažindinti mokinius su elektroninių cigarečių žala; * Supažindinti su nikotino priklausomybės mechanizmu ir kaip jis veikia organizmą, kad jauni žmonės suvoktų ilgalaikes pasekmes. * Supažindinti su pagalbos galimybėmis tiems, kurie nori mesti rūkyti, įskaitant tiek elektronines, tiek įprastas cigaretes. | 2025 m. balandžio mėn.  2025 m. rugsėjo mėn.  2026 m. balandžio mėn.  2026 m. rugsėjo mėn.  (kartą per pusmetį; nuotoliniu būdu) | Kauno m. savivaldybės lėšos | Kauno švietimo inovacijų centras,  Kauno apskrities policija |
| 1.1.2. | Paskaita „Psichoaktyviosios medžiagos: ką reikia žinoti jaunimui?“ | * Supažindinti mokinius su psichoaktyviųjų medžiagų sudėtimi, pateikti vartojimo statistiką; * Atskleisti mokiniams psichoaktyviųjų medžiagų vartojimo padarinius. * Ugdyti mokinius atsparumui socialiniam spaudimui, kad jie galėtų priimti savo sprendimus be neigiamo įtakos iš aplinkos. | 2025 m. m. I pusmetis (nuotoliniu būdu)  2026 m. m. I pusmetis (nuotoliniu būdu) | Kauno m. savivaldybės lėšos | Kauno švietimo inovacijų centras |
| 1.1.3. | Paskaita „Teisinė atsakomybė. Teisės ir pareigos“ | * Pasiekti kuo didesnę mokinių auditoriją nuo šeštos iki dvyliktos klasės; * Skatinti pilietinę ir teisinę mokinių atsakomybę. | Vyksta nuolat (suderinus su mokyklos administracija bendruomenės pareigūnai atvyksta į mokyklą) | - | Kauno apskrities policija |
| 1.1.4. | Mokymai apie skirtingas psichoaktyvias medžiagas ir jų žalą organizmui. | * Pasidalinti su mokiniais naujausiomis mokslo žiniomis apie psichoaktyvias medžiagas ir jų žalą; * Periodiškai suteikti mokiniams naujausią informaciją. | Vysta nuolat (kontaktiniu būdu) | SAM dotacija | Kauno miesto savivaldybės visuomenės sveikatos biuras |
| 1.1.5. | Ankstyvosios intervencijos programa mokiniams | * Padėti vaikams ir šeimoms gauti reikalingą pagalbą kuo anksčiau, kad būtų išvengta rimtų sunkumų ir pasekmių; * Skatinti aktyvų tėvų ir šeimų dalyvavimą, suteikiant jiems žinių ir įgūdžių, kaip geriau suprasti ir remti savo vaikus; * Padėti vaikams ir jaunuoliams išmokti efektyvesnius socialinius įgūdžius, kaip bendrauti su bendraamžiais, spręsti problemas ir elgtis tinkamai įvairiose situacijose; * Užkirsti kelią elgesio sunkumams ir sumažinti agresyvumą, nepagarbą, antisocialinį elgesį ir kitus iššūkius | Vysta nuolat (kontaktiniu būdu) |  | Kauno miesto savivaldybės visuomenės sveikatos biuras |
| 1.1.6. | Užsiėmimas ,,Saugok save: psichoaktyvių medžiagų prevencija” | * Supažindinti su alkoholio ir psichoaktyvių medžiagų vartojimo rizika ir padariniais; * Individualių ir grupinių užduočių pagalba, nagrinėjant priklausomybes, suteikti žinias apie galimas priklausomybių priežastis, simptomus ir galimus savipagalbos būdus; * Simuliacinių žaidimų pagalba formuoti socialinius įgūdžius padedančius atsispirti socialiniam spaudimui. | Vyksta mokyklai informavus apie poreikį (trukmė 3 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.1.7. | Diskusija su specialistais iš išorės organizacijų tiesiogiai dirbančiais su asmenimis kenčiančiais nuo priklausomybių | * Atskleisti realius (šokiruojančius) faktus apie žalingų įpročių padarinius (video, nuotraukos, maketai); * Pasidalinti sėkmingomis išgijusių asmenų istorijomis. | Vieną kartą į pusmetį/galimybė individualiai kviesti į mokyklas (kontaktiniu būdu) | - | Kauno apskrities policija  Visuomenės sveikatos biuras |

|  |
| --- |
| **1.2 uždavinys:** stiprinti mokinių psichologinį atsparumą formuojant pasitikėjimo savimi bei atsakomybės jausmą, gebėjimą atsispirti socialiniam spaudimui |

|  |  |  |  |  |  |
| --- | --- | --- | --- | --- | --- |
| 1.2.1. | Užsiėmimas „Emocinių - socialinių kompetencijų ugdymo algoritmo sukūrimas ir taikymas“ | * Specialių testų pagalba nustatyti ir įvertinti problemas tikslinėse grupėse mokyklos bendruomenėje; * Taikyti tikslingų prevencinių paslaugų paketą, siekiant pagerinti vaiko gerovės klimatą; * Baigus paskaitų kursą, įsivertinti pokyčius testu. | Trunka vienerius mokslo metus, valandų skaičius - pagal įsivertinimo rezultatus (vid.  6-12 ak./val.;  kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.2. | Užsiėmimas ,,Tiesa ar propaganda: propagandos prevencinė programa” | Suteikti žinių kaip atskirti propagandą nuo patikimos informacijos. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.3. | Užsiėmimas ,,Dėmesio priklausomybės” | * Susipažindinti su kompiuterių ir maisto priklausomybėmis; * Individualių ir grupinių užduočių pagalba, nagrinėjant priklausomybes, suteikti žinių apie galimas priklausomybių priežastis, simptomus ir galimus savipagalbos būdus; * Simuliacinių žaidimų pagalba formuoti socialinius įgūdžius, padedančius atsispirti socialiniam spaudimui. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.4. | Užsiėmimas “Rizikingas elgesys internete” | * Supažindinti su rizikingo elgesio internete samprata; * Atlikti veiksnių ir pasekmių analizę, filmo ištraukų peržiūros metu; * Organizuoti mokinių diskusiją, kaip atpažinti rizikingą elgesį internete bei kaip padėti sau ar draugui susidūrus su rizikingo elgesio internete pasekmėmis. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.5. | Užsiėmimas ,,Suvaldyk stresą” | * Susipažindinti su streso samprata; * Išmokti ir praktiškai pritaikyti įvairias *mindfulness* technikas; * biogrįžtamojo ryšio pagalba pamatyti kaip stresas veikia fiziologiją; * diskusijos su mokiniais metu, aptarti būdus jiems padedančius įveikti stresą. | Vyksta mokyklai informavus apie poreikį (trukmė 3 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.6. | Užsiėmimas ,,Nejuokinga: patyčių ir smurto prevencijos programa” | * Išsiaiškinti, kas yra patyčios, kodėl tai yra socialinė problema bei kaip prisidėti prie patyčių mažinimo; * Po filmo peržiūros, atlikti veiksnių ir pasekmių analizę. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.7. | Užsiėmimas ,,Renkuosi gyvenimą: savižudybių prevencijos programa” | * Susipažinti su savižudybės ženklais; * Aptarti savižudybės priežastis; * Filmo peržiūra ir aptarimas. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 1.2.8. | Socialiai jautrių šeimų vaikų elgesio sunkumų, emocinės savijautos ir socialinių kompetencijų ugdymas  neformalioje veikloje | * pagalba ugdant socialines ir emocines kompetencijas; * nenumatytų situacijų valdymas ir aptarimas; * neformalus švietimas ir laisvalaikio užimtumas; * psichologo ir neformalaus ugdymo   mokytojo užsiėmimai vaikams, siekiant vaikų elgesio ir emocinių sunkumų pokyčių. | Vyksta saugaus vaiko mokykloje suformavus iš socialiai jautrių šeimų mokinių grupes (trukmė 4 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai, mokytojai. |
| 1.2.9. | Įrankio - „Patyčių dėžutės” įdiegimas (https://smsm.lrv.lt/lt/patyciu-dezute/) | * Paskirti „Patyčių dėžutės“ administratorių mokykloje; * Įsidiegti „Patyčių dėžutės“;   Mokiniai turėtų galimybę anonimiškai pranešti jautrią informaciją. „Patyčių dėžutė – papildoma ir mokiniams patogi priemonė išsipasakoti, kai kiti pranešimo apie patyčias būdai nepriimtini dėl baimės būti identifikuotais ar tapti skundikais. | Nuolat | - | Mokyklos administracija |
| 1.2.10. | Mokinių klubų kūrimas | * Įgalinti mokinius tapti aktyviais prevencijos veikėjais, bendradarbiauti su kitomis mokyklomis, dalintis patirtimi, idėjomis, organizuoti akcijas, konkursus, kurti vizualines priemones ir pan.; * Paskirti Jaunuosius policijos rėmėjus (mokyklos mokinius) prevencinių veiklų ambasadoriais/jaunesnių mokinių mentoriais/atsakingais už mokyklos saugumo didinimą. | Nuolat | - | Mokyklos administracija |
| 1.2.11. | Vaikų vasaros poilsio ir užimtumo stovyklos socialinės rizikos šeimų vaikams | * Suteikti vaikams iš socialinės rizikos šeimų saugią ir turiningą vasaros poilsio aplinką. * Stiprinti vaikų socialinius įgūdžius, skatinti jų saviraišką ir bendradarbiavimą. * Užtikrinti vaikų užimtumą per edukacines, kūrybines, sportines ir pramogines veiklas. * Mažinti socialinę atskirtį, suteikiant vaikams galimybę įgyti naujų įgūdžių ir patirčių. * Stiprinti emocinę gerovę, ugdyti pasitikėjimą savimi ir motyvaciją mokytis. | Vasaros laikotarpiu (liepos – rugpjūčio mėn.) | Kauno m. savivaldybės lėšos  15000 EUR | Bndrojo ugdymo mokyklos administracija,  Kauno m. savivaldybės administracijos Švietimo skyrius |
| 1.2.12. | Vaikų ir jaunimo įgalinimas ir užimtumas vasaros metu | * Sudaryti sąlygas Kauno miesto 1–11 klasių mokiniams, ypač esantiems jautresnėje socialinėje situacijoje, dalyvauti kokybiškose, įtraukiančiose ir saugiose vasaros stovyklų veiklose. * Skatinti vaikų ir jaunimo kompetencijų plėtrą per įvairiapuses ugdomąsias, kūrybines, socialines ir fizines veiklas. * Įgyvendinti ne trumpesnės kaip 8 val. trukmės dienines arba su nakvyne stovyklas, truksiančias 5–14 kalendorinių dienų. * Užtikrinti, kad ne mažiau kaip 30 % dalyvių būtų iš tikslinės (socialiai jautrios) grupės. | Vasaros laikotarpiu (birželio – rugpjūčio mėn.). Dieninės arba stacionarios (su nakvyne) | Kauno m. savivaldybės lėšos  685000 eur | Kauno m. savivaldybės administracijos Švietimo skyrius |
| **MOKYKLŲ VADOVAMS** | | | | | |
| **II tikslas:** teikti savalaikę pagalbą bei informaciją mokyklų administracijai, aktyviai dalintis vertinga patirtimi | | | | | |
| 2.1. | Apskrito stalo diskusija „Vertingos patirties sklaida“ | Pasidalinti informacija, naujausiais duomenimis apie vykdomas priemones, veiklas, jų rezultatus, aptariant ir planuojant tolimesnius veiksmus prevencijos srityje. | Vieną kartą per ketvirtį | - | Kauno m. savivaldybės administracijos Švietimo skyrius,  Kauno švietimo inovacijų centras,  Lietuvos mokyklų vadovų asociacijos prezidentas, Kauno skyriaus pirmininkas  ir asociacijos nariai |
| 2.2. | Pasitarimai su bendruomenės pareigūnais | Kriminogeninės situacijos apžvalga (policijoje analizė atliekama kartą per mėnesį). | Vieną kartą per ketvirtį | - | Kauno apskrities policija |
| 2.3. | Paskaita „Nepilnamečių psichoaktyvių medžiagų vartojimas: efektyvios prevencijos ir intervencijos strategijos“ | * Suteikti prevencinių bei intervencinių žinių ir metodų, reaguojant į vaikų psichoaktyvių medžiagų vartojimą; * Pristatyti analizuojamą problematiką remiantis naujausiu – biopsichosocialiniu požiūriu, kuris skatina pažvelgti ne tik mediciniškai, bet ir plačiau, suprantant vaiko psichikos veikimą, socialinės aplinkos bei tėvų aktyvaus dalyvavimo vaiko gyvenime svarbą. | 2025 m. lapkričio mėn.  2026 m. lapkričio mėn. | Kauno m. savivaldybės lėšos | Kauno švietimo inovacijų centras |
| **MOKYTOJAMS, PAGALBOS MOKINIUI SPECIALISTAMS** | | | | | |
| **III tikslas:** suteikti žinių būtinų mokinių bei suaugusiųjų emocinės sveikatos bei saugumo užtikrinimui | | | | | |
| **3.1 uždavinys:** įgalinti savalaikiai reaguoti ir efektyviai spręsti mokinių psichoemocines problemas | | | | | |
| 3.1.1. | Metodinis renginys „Kriminologinės situacijos Kauno mieste analizė“ | * Pristatyti bei išanalizuoti kriminologinę situaciją; * Pasidalinti vertinga patirtimi, įvykusiais pokyčiais; * Aptarti aktualiausius saugumo klausimus. | Vieną kartą per ketvirtį | - | Kauno švietimo inovacijų centras,  Kauno apskrities policija |
| 3.1.2. | Metodinis renginys „Ankstyvosios prevencijos programos įgyvendinimo principai ir galimybės“ | Supažindinti su Ankstyvosios prevencijos programos įgyvendinimo principais, jos suteikiamais privalumais ir galimybėmis, svarba mokinių savimonės formavimuisi | Vieną kartą per ketvirtį | - | Kauno švietimo inovacijų centras,  Kauno miesto savivaldybės visuomenės sveikatos biuras |
| 3.1.3. | Paskaita „Elektroninis rūkymas: poveikis mokinių sveikatai ir mokytojų vaidmuo prevencijoje“ | Supažindinti su elektroninių rūkymo priemonių poveikiu mokinių sveikatai. | Vieną kartą per metus | Kauno m. savivaldybės lėšos | Kauno švietimo inovacijų centras |
| 3.1.4. | Mokymai ,,Darbas su šiuolaikiniu jaunimu” | * Atskleisti iššūkius, su kuriais susiduria šiuolaikinis jaunimas; * Aptarti kokius mokymosi kokius mokymosi sunkumus patiria mokiniai; * Suteikti žinių, kaip bendradarbiaujant paskatinti jaunuolius mokytis. | Vyksta mokyklai informavus apie poreikį (trukmė 3-6 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |

|  |
| --- |
| **3.2 uždavinys:** stiprinti mokytojų gebėjimą identifikuoti asmenines problemas, siekiant išvengti streso bei profesinio perdegimo |

|  |  |  |  |  |  |
| --- | --- | --- | --- | --- | --- |
| 3.2.1. | Mokymai ,,Stresas - pagalba sau” | * Atskleisti priežastis sukeliančias stresą; * Supažindinti su priemonėmis galinčiomis padėti kontroliuoti stresą; * Išbandyti praktiškai Biologinio grįžtamojo ryšio aparatūrą (BFB - „fiziologinį veidrodį“), kurio pagalba mokymų dalyviai gali pamatyti asmenines fiziologines funkcijas ramybės ir streso būsenoje ir taikant streso įveikos priemones, jas valdyti. | Vyksta kontaktiniu būdu Kauno Algio Žikevičiaus saugaus vaiko mokykloje. Trukmė 6-8 ak./val. | - | Kauno Algio Žikevičiaus saugaus vaiko mokyklos psichologai |
| 3.2.2. | Mokymai ,,Psichologinis smurtas ir mobingas darbo vietoje – Ką daryti?” | * Atskleisti ir išanalizuoti smurto bei mobingo darbe sampratas; * Gebėti identifikuoti šiuos reiškinius, apsiginti nuo nepageidaujamų jų pasekmių. | Vyksta mokyklai informavus apie poreikį (trukmė 3 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 3.2.3. | Mokymai ,,Profesinis perdegimas pedagogo darbe. Kaip apsisaugoti?” | * Išanalizuoti perdegimo sindromo ypatumus; aptarti perdegimo ryšį su depresija ir stresu: bendrumus ir skirtumus; * Suteikti žinių, kas gali padėti išvengti perdegimo arba jį sumažinti; * Pristatyti praktines priemones ir pratimus perdegimo profilaktikai. | Vyksta mokyklai informavus apie poreikį (trukmė 3 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| **MOKINIŲ TĖVAMS** | | | | | |
| **IV tikslas:** įgalinti mokinių tėvus laiku atpažinti vaikų psichologinių problemų ar/ir priklausomybių rizikas | | | | | |
| **4.1 uždavinys:** suteikti žinių tėvams apie žalingus vaikų įpročius bei kaip juos atpažinti | | | | | |
| 4.1.1. | Paskaita „Elektroninių cigarečių poveikis vaikų sveikatai: kaip padėti vaikui?“ | Atskleisti elektroninių rūkymo priemonių poveikį mokinių sveikatai. | 2025 m. balandžio mėn.  2025 m. rugsėjo mėn.  2026 m. balandžio mėn.  2026 m. rugsėjo mėn.  (kartą per pusmetį; nuotoliniu būdu) | Kauno m. savivaldybės lėšos | Kauno švietimo inovacijų centras,  Kauno apskrities policija |
| 4.1.2. | Paskaita „Tėvų vaidmuo prevencijoje: kaip apsaugoti vaikus nuo pavojų“ | * Supažindinti mokinių tėvus su psichoaktyviųjų medžiagų sudėtimi, pateikti vartojimo statistiką; * Atskleisti psichoaktyviųjų medžiagų vartojimo padarinius. | Vieną kartą per metus | Kauno m. savivaldybės lėšos | Kauno švietimo inovacijų centras |
| 4.1.3. | Paskaita ,,Probleminis interneto naudojimas. Kaip padėti savo vaikui pajusti ribas leidžiant laiką prie kompiuterio?” | * Pristatyti ženklus parodančius, jog vaikui (o galbūt ir tėvams) interneto vartojimas tapo probleminiu; * Atskleisti rizikos veiksnius, skatinančius vaikus internete praleisti daugiau laiko; * Aptarti kaip galima būtų padėti vaikui pajusti ribas leidžiant laiką prie kompiuterio ar naršant socialiniuose tinkluose. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 4.1.4. | Informacijos sklaida el. dienynų pagalba tėvams. Informaciją perduoda visuomenės sveikatos specialistai, Kauno apskrities policija | Nuolat teikiama savalaikė informacija vaikų tėvams. | 2025-2026 mokslo metai | SAM dotacija | Kauno miesto savivaldybės visuomenės sveikatos biuras,  Kauno apskrities policija |
| 4.1.5. | Ankstyvosios intervencijos programos pristatymas mokinių tėvams | Suteikiama informacija tėvams apie Ankstyvosios intervencijos programą skirtą eksperimentuojantiems bei nereguliariai psichoaktyviąsias medžiagas vartojantiems jaunuoliams | Tėvų susirinkimuose, pakvietus mokyklos administracijai (kontaktiniu būdu) | - | Kauno miesto savivaldybės visuomenės sveikatos biuras |
| 4.1.6. | Bendruomenės pareigūnų pasitarimai su mokinių tėvais | * Prevenciniai pokalbiai apie taikytinas priemones; * Konkrečios mokyklos teritorijos kriminologinės situacijos aptarimas | Tėvų susirinkimuose, pakvietus mokyklos administracijai (kontaktiniu būdu) | - | Kauno apskrities policija |
| 4.1.7. | Prevencinė-informacinė priemonė (atmintinė) „Interneto pavojai: ženklai, kad vaiko vartojimas tapo probleminiu“ | * Priemonė suteikianti žinių kaip užtikrinti vaiko elektroninės erdvės saugumą (talpinama el. dienynuose, siunčiama el. paštu) | 2025 m. rugsėjo mėn. | - | Kauno m. savivaldybės administracijos Švietimo skyrius,  Kauno švietimo inovacijų centras,  Kauno apskrities policija |

|  |
| --- |
| **4.2 uždavinys:** suteikti žinių apie vaikų psichologines problemas, esminius lytiškumo aspektus, bendravimo kokybę šeimose. |

|  |  |  |  |  |  |
| --- | --- | --- | --- | --- | --- |
| 4.2.1. | Paskaita-diskusija ,,Lytiškumas - tema, kuria (ne)gėda kalbėti” | * Supažindinti tėvus su vaiko poreikių, jausmų bei norų suvokimo svarba šeimoje; * Aptarti būdus reikšmingus vaiko pasitikėjimo savimi stiprinimui; * Atskleisti vaiko supažinimo su kūnu bei lytiškumu svarbą; * Išanalizuoti seksualinio smurto prevencijos aspektus. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 4.2.2. | Paskaita ,,Laimingi tėvai, laimingi vaikai” | * Aptarti prieraišumo formavimo tarp tėvų ir vaikų svarbą bei nuo ko priklauso, kad šeimoje visi jaustųsi saugūs; * Atskleisti kiek vaikui svarbu bendravimo kokybė (ne kiekybė). | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| 4.2.3. | Paskaita ,,Kaip susitarti su paaugliu: ribos ir taisyklės” | * Atkleisti kaip nustatyti ir išlaikyti ribas bendraujant su paaugliu; * Išmokti kurti elgesio taisykles bei numatyti pasekmes už jų nesilaikymą; * aptarti bausmių, natūralių ir loginių pasekmių taikymo auklėjime privalumus ir trūkumus. | Vyksta mokyklai informavus apie poreikį (trukmė 2 ak./val.; kontaktiniu būdu) | - | Kauno Algio Žikevičiaus saugaus vaiko mokyklos psichologai |
| **MOKYKLŲ BENDRUOMENĖMS** | | | | | |
| **V tikslas:** užtikrinti glaudesnį bendradarbiavimą tarp mokyklų bendruomenių, organizuojant socialines akcijas, projektus, forumus, siekiant didinti visos bendruomenės sveikatos raštingumą, apjungti bendras pastangas sprendžiant mokinių problemas | | | | | |
| 5.1. | Socialinė akcija „Pūsk muilo burbulus, o ne tabako dūmus“. | Atkreipti mokinių dėmesį į rūkymo žalą žmogaus sveikatai ir skatinti sveiką gyvenimo būdą;  Dalyviai – Kauno bendrojo ugdymo mokyklų 1–12 klasių mokiniai, mokytojai, pagalbos mokiniui specialistai, visuomenės sveikatos specialistai, mokytojų padėjėjai. | 2025 m. birželio mėn.  2026 m. birželio mėn. | - | Kauno m. savivaldybės administracijos Švietimo skyrius,  Kauno švietimo inovacijų centras,  Kauno apskrities policija,  Kauno Vinco Kudirkos progimnazija |
| 5.2. | Tęstinis projektas „Sportas ir sveikata: įkvėpk gryno oro gūsį“ (Rudeninis bėgimas, 3–5 km) | Atkreipti mokinių dėmesį į fizinio aktyvumo naudą ir skatinti fizinį aktyvumą ne mokyklos aplinkose.    Dalyviai – Kauno mokyklų 1–4 ir 5–8 klasių mokiniai, mokytojai, pagalbos mokiniui specialistai, visuomenės sveikatos specialistai, mokytojų padėjėjai. | 2025 m. spalio mėn.  2026 m. spalio mėn. | - | Kauno m. savivaldybės administracijos Švietimo skyrius,  Kauno švietimo inovacijų centras  Kauno Jono ir Petro Vileišių mokykla |
| 5.3. | Konkursas-protmūšis „Tau to nereikia!“ | Patrauklia forma suteikti mokiniams žinių apie žalingus įpročius, paskatinti domėtis aktualia informacija. | Kartą per mokslo metus | - | Kauno m. savivaldybės administracijos Švietimo skyrius,  Kauno švietimo inovacijų centras |
| 5.4. | Tarptautinis švietimo forumas | Perimti praktinę užsienio šalių patirtį sėkmingai taikomą profesinėje veikloje kovojant su psichiką veikiančiomis medžiagomis mokykloje:  elektroninėmis cigaretėmis, narkotikais, alkoholiu | Kartą per metus | Kauno m. savivaldybės lėšos | Kauno švietimo inovacijų centras,  Užsienio ryšių skyrius  Švietimo skyrius |
| 5.5. | Prevencijos stiprinimo veiklų plano kūrimas/tobulinimas | Įvertinti mokyklos taikomų prevencinių priemonių veiksmingumą. Vertinimą atlikę Visuomenės sveikatos biuro specialistai, kartu su mokyklos bendruomene kuria/tobulina individualų prevencinių veiksmų planą | Kiekvienų mokslo metų pradžioje | - | Kauno miesto savivaldybės visuomenės sveikatos biuras |
| 5.6. | Paskaita: „Eskapizmas. Kaip atpažinti, padėti sau ir kitiems“ | Atskleisti kuo pavojingas sąmoningas aktualių visuomenės problemų vengimas, atitrūkimas nuo gyvenimo tikrovės;  Paskaita skirta visai mokyklos bendruomenei: mokiniams, tėvams, pedagogams. | Vieną kartą metuose, nuotoliniu būdu | - | Kauno tarptautinė gimnazija  Kauno švietimo inovacijų centras |
| **TARPINSTITUCINIS BENDRADARBIAVIMAS** | | | | | |
| **VI tikslas:** skatinti ir plėtoti kompetentingų savivaldybės institucijų ir įstaigų, asociacijų, bendruomenių ir verslo subjektų tarpusavio bendradarbiavimą ir veiklos koordinavimą įgyvendinant prevencinės veiklos priemones | | | | | |
| 6.1. | Apskrito stalo diskusijos skirtos aptarti ir įvertinti taikomas planingas ir sistemingas priemones, padedančias stiprinti mokinio asmenybę bei išanalizuoti aplinkos apsauginius veiksnius ir, dalinantis vertinga patirtimi, mažinti rizikos veiksnių įtaką | * Pasidalinama informacija apie esamą situaciją, bendrojo ugdymo mokyklose vykdomas priemones, veiklas, jų rezultatus, aptariant ir planuojant tolimesnius veiksmus; * Įdiegtų fizinių prevencinių priemonių (vartų - metalo detektoriaus, dūmų detektorių) veiksmingumo aptarimas ir įvertinimas. | 2025–2026 mokslo metai,  kartą per ketvirtį (esant poreikiui, dažniau) | - | Sigita Šimkienė, Kauno miesto savivaldybės administracijos patarėja Tarpinstitucinio bendradarbiavimo koordinatorė  Kauno m. savivaldybės administracijos Švietimo skyrius,  Kauno apskrities policija,  Kauno miesto savivaldybės visuomenės sveikatos biuras,  Kauno švietimo inovacijų centras,  Lietuvos mokyklų vadovų asociacijos prezidentas, Kauno skyriaus pirmininkas |
| 6.2. | Pasitarimai su mokyklos administracija | * Pasidalinama informacija, apie tėvų įtraukimą į prevencinę veiklą. * Efektyvus informacijos sklaidos užtikrinimas tarp mokyklos, tėvų ir mokinių | 2025 mokslo metais  kartą per ketvirtį (esant poreikiui, dažniau) |  | Bndrojo ugdymo mokyklos administracija,  Kauno m. savivaldybės administracijos Švietimo skyrius,  Kauno apskrities policija,  Kauno miesto savivaldybės visuomenės sveikatos biuras. |
| 6.3. | Apskritojo stalo diskusijos su teritorinių policijos komisariatų vadovais ir apygardos prokuroru | * Keičiamasi informacija apie dabartinę situaciją, bendrojo ugdymo mokyklose įgyvendinamas priemones ir veiklas bei jų rezultatus, kartu diskutuojant ir planuojant tolimesnius veiksmus. | 2025 mokslo metais  kartą per ketvirtį (esant poreikiui, dažniau) |  | Sigita Šimkienė, Kauno miesto savivaldybės administracijos patarėja Tarpinstitucinio bendradarbiavimo koordinatorė  Kauno m. savivaldybės administracijos Švietimo skyrius,  Kauno apskrities policija,  Kauno miesto savivaldybės visuomenės sveikatos biuras,  Kauno švietimo inovacijų centras,  Lietuvos mokyklų vadovų asociacijos prezidentas, Kauno skyriaus pirmininkas |
| 6.4. | Straipsniai apie Kaune vykdomas prevencijos priemones bendrojo ugdymo mokyklose | * Informacija apie mokyklose įgyvendintas prevencines priemones, jų rezultatus ir esamą situaciją nuosekliai perduodama žurnalistams viešam pristatymui, o tuo pačiu aptariamos taikomos priemonės bei veiklos, siekiant suplanuoti tolimesnius žingsnius. | 2025 mokslo metais  ne mažiau 2 kartus per metus |  | Viešųjų ryšių skyriaus vadovai  Sigita Šimkienė, Kauno miesto savivaldybės administracijos patarėja Tarpinstitucinio bendradarbiavimo koordinatorė  Kauno m. savivaldybės administracijos Švietimo skyrius,  Kauno apskrities policija,  Kauno miesto savivaldybės visuomenės sveikatos biuras,  Kauno švietimo inovacijų centras,  Lietuvos mokyklų vadovų asociacijos prezidentas, Kauno skyriaus pirmininkas |
| **KITOS (FIZINĖS) PRIEMONĖS** | | | | | |
| **VII tikslas:** pritaikyti mokyklų aplinkas ir ugdymo procesus prevencinės veiklos įgyvendinimui | | | | | |
| 7.1. | Vaizdo stebėjimo kamerų įsigijimas arba atnaujinimas 14-oje bendrojo ugdymo mokyklų | * Modernizuota arba naujai įsigyta (jei nebuvo) vaizdo stebėjimo įranga mokyklose;   (svarbu: lipdukai mokyklose, kad patalpos stebimos vaizdo kameromis);   * Esant poreikiui (įvykus incidentui, pastebėjus neįprastas situacijas ir pan.) mokyklos teritorijoje ir (ar) jos prieigose laikinai įrengiamos Kauno m. savivaldybės mobilios kameros. | 2025m. metai | Kauno m. savivaldybės lėšos  673554.49 EUR | Kauno m. savivaldybės administracijos Švietimo skyrius;  Kauno miesto savivaldybės administracijos Viešosios tvarkos skyrius; Kauno m. savivaldybės administracijos IT skyrius  Mokyklos administracija. |
| 7.2. | Vartų - metalo detektoriaus, draudžiamoms medžiagoms nustatyti, įsigijimas | Įrengti vartus prie pagrindinio mokyklos įėjimo pilotinėje mokykloje, įsigyti 2 rankinius detektorius (Kauno tarptautinėje gimnazijoje V. Krėvės 54) | 2025 m. metai | Kauno m. savivaldybės lėšos  3 000.00 EUR | Kauno m. savivaldybės administracijos Švietimo skyrius  Mokyklos administracija |
| 7.3. | Testų, skirtų narkotinių medžiagų ant mokyklos paviršių nustatymui, įsigijimas (pvz. NARCO SPRAY). | Išsiaiškinti ar tarp mokinių plinta narkotinės medžiagos ir, valdant informaciją, ieškoti būdų užkirsti tam kelią. | Nuolat | Mokyklos specialiosios lėšos | Mokyklos administracija |
| 7.4. | Elektroninių cigarečių detektoriai ir programinė įranga | Įrengti dūmų detektorius 45 bendrojo ugdymo mokyklose | 2025 metai | Kauno m. savivaldybės lėšos  601 287EUR | Kauno m. savivaldybės administracijos Švietimo skyrius  Mokyklos administracija |
| 7.5. | Teisinės paslaugos | Bus skiriama lėšų teisinėms paslaugoms, kurios padės užtikrinti, kad įgyvendinant šias priemones būtų laikomasi visų teisiniu reikalavimų, o mokyklos administracija ir kitos institucijos būtų konsultuojamos dėl galimų teisinės atsakomybės klausimų. | 2025 metai | Kauno m. savivaldybės lėšos 21 000 EUR. | Kauno m. savivaldybės administracijos Švietimo skyrius |
| 7.6. | Policijos patikrinimai dronais | Patikrinimai leidžia pastebėti ir nufilmuoti kas vyksta mokyklos teritorijoje. Dronų pagalba fiksuojami rūkantys mokiniai. | Prasidėjus mokslo metams rugsėjo – lapkričio mėn.;  kovo mėn. – mokslo metų pabaiga. | - | Kauno apskrities policija |
| 7.7. | Policijos reidai mokyklose | * Periodiški mokinių su savimi turimų daiktų patikrinimai (kad į mokyklą nepatektų su ugdymu nesusiję daiktai); * Informacija apie daiktus, kurių negalima atsinešti į mokyklą, turi būti pateikta aiškiai ir visai mokyklos bendruomenei matomoje vietoje; * Apie daiktus, kurių mokiniai negali atsinešti į mokyklą tėvai informuojami el. dienynų pagalba. | Visų mokslo metų eigoje, vykdomi iš anksto neįspėjus mokinių ir jų tėvų (el. dienyne informacija tėvams tik tos pačios dienos ryte 7.30 val.) | - | Kauno apskrities policija |
| 7.8. | Mokinio Mokymosi sutarties Priedo Nr. 2 papildymas | Naujų mokymosi sutarčių priede Nr. 2 pridėti punktą:  *„Sutinku/nesutinku, kad kilus pagrįstiems įtarimams, jog šis mokinys gali turėti draudžiamų daiktų, mokyklos administracija, socialinis pedagogas ar klasės vadovas turi teisę be mokinio sutikimo, bet tik jam/jai dalyvaujant, patikrinti jo/jos asmeninius daiktus“*. | Prieš prasidedant mokslo metams (iki rugpjūčio 31 d.) | - | Kauno m. savivaldybės administracijos Švietimo skyrius  Mokyklos administracija |
| 7.9. | Pildyti Asmenų lankymosi registracijos žurnalą | * Užtikrinti, kad į mokyklą nepastebėti nepatektų pašaliniai asmenys; * Užtikrinti patekimą į mokyklą tik per vieną įėjimą. | Nuolat | - | Mokyklos administracija |
| 7.10. | Skelbti prevencinę vaizdinę medžiagą mokyklos TV ekranuose esančiuose bendrose erdvėse | Sudaryti galimybę per turimą TV įrangą transliuoti Kauno apskrities policijos rekomenduotą prevencinę informaciją (taikoma bendrojo ugdymo mokyklose, turinčiose TV ekranus bendrose erdvėse) | Nuolat | - | Mokyklos administracija  Kauno apskrities policija |

|  |  |  |  |  |  |
| --- | --- | --- | --- | --- | --- |
| **VYKDOMI TYRIMAI** | | | | | |
| **VIII tikslas:** įvertinti Kauno miesto bendrojo ugdymo mokyklų fizinį saugumą | | | | | |
| 8.1. | Atlikti visų Kauno miesto Bendrojo ugdymo mokyklų fizinio saugumo įsivertinimą | * Remiantis specialiai suformuluotu klausimynu – įrankiu, procentaliai įvertinti ir palyginti visų Kauno miesto bendrojo ugdymo mokyklų fizinės aplinkos saugumą; | 2025 m. rugsėjo-spalis mėn. | - | Kauno m. savivaldybės administracijos Švietimo skyrius  Kauno apskrities policija  Mokyklos administracija |